stanford-oval/wikipedia huggingface dataset:
נטשה שר
ביוגרפיה

שר עלתה לישראל עם משפחתה בשנת 1990 ולמדה באקדמיה למוסיקה ולמחול בירושלים אצל הפרופסורים מאיה גליזרובה ויורי גנדלסמן. אחרי שניגנה תקופת מה בתזמורת הפילהרמונית הישראלית, שם היה אביה ויולן ראשון, עזבה את הפילהרמונית ועברה אל הקאמרטה הישראלית ירושלים, שם היא מנגנת בראש קבוצת הכינור השני.
נטשה שר חברה בטריו מיתרים אראטו וכן הופיעה כסולנית עם תזמורות בישראל ועם הרכבים קאמריים בקונצרטים ובפסטיבלי מוזיקה, בישראל ובעולם. בין השאר ניגנה כסולנית עם התזמורת הפילהרמונית הישראלית, התזמורת הסימפונית ירושלים והתזמורת הקאמרית הישראלית. מחוץ לישראל הופיעה בלונדון, פריז, פרנקפורט, מילאנו ויפן.
אחיה של נטשה שר הוא הכנר יונתן גנדלסמן, שהיגר עם הוריו לארצות הברית ומופיע שם בהרכבים חוצי-קווים ועם אמנים הן מתחום המוזיקה הקלאסית והן מתחומי ג'אז ופופ.
הערות שוליים

1 2  נעם בן זאב, ראיון עם יורי גנדלסמן ונטשה שר ב"עכבר העיר", 2.8.2009
| --- | --- |
בקרת זהויות :  MusicBrainz: bbb20aaf-c2ee-4bbb-b2c6-ebca17f14575
נמל התעופה ברטיסלאבה

נמל התעופה הבינלאומי ברטיסלאבה (בסלובקית: Letisko Bratislava), הידוע גם בשם נמל התעופה מ. ר. שטפאניק (בסלובקית: Letisko M. R. Štefánika) הוא נמל תעופה השוכן כ-9 ק"מ צפונית-מזרחית למרכז ברטיסלאבה בירת סלובקיה ושוכן בתחומי הרשות המקומית שלה ושל הכפר איוונקה פרי דונאיי (Ivanka pri Dunaji). הנמל קרוי על שם הפוליטיקאי הצ'כוסלובקי מילאן רסטיסלאב שטפאניק.
הנמל הוא נמל הבית של חברת Go2Sky.
נמל התעופה מורכב מהטרמינל הראשי (A) וטרמינל B המיועד להמראות ונחיתות ל/ממדינות שאינן חברות באמנת שנגן. קומת הקרקע כוללת שירותי המראות, בידוק וכדומה. בקומה השנייה מתנהל כל ההליך שלפני ההמראה - בידוק ביטחוני, ביקורת דרכונים, מרכז קניות ושערי עליה למטוסים (1–8 ו9-13).
מיקום

נמל התעופה ברטיסלבה נמצא 9 ק"מ מצפון-מזררח למרכז העיר, על שטח של 4.7 קמ"ר. השדה נמצא במרחק של פחות משעה נסיעה מווינה באוסטריה, ברנו בצ'כיה, וגיור בהונגריה. נמל התעופה הבינלאומי הסמוך נמצא בווינה, במרחק כ-50 ק"מ מערבה.
היסטוריה

טיסות סדירות ראשונות בין פראג לברטיסלבה החלו בשנת 1923 על ידי חברת התעופה צ'ק איירליינס. באותה תקופה שדה התעופה של ברטיסלבה היה במרחק כ-3 ק"מ ממיקומו של השדה הנוכחי והוא איננו פעיל עוד.
ב-1947 הוחל בהכנת השטח לבניית נמל התעופה, ב-1948 החלה הבנייה והנמל נכנס לפעילות ב-1951. בשדה ניבנו שני מסלולים (04/22 באורך 1,900 מטר ו-13/31 באורך 1,500 מטר).
בשנות ה-90 של המאה ה-20 הייתה ירידה במספר הנוסעים בשדה כיוון שתנועת מטוסים רבה נותבה לנמל התעופה הבין-לאומי וינה-שווכאט, הנמצא רק 55 ק"מ מן השדה בברטיסלבה. אולם בתחילת המאה ה-21 הייתה התאוששות במספר הנוסעים לאחר שחברת ריינאייר החלה להשתמש בנמל התעופה בברטיסלבה בשנת 2004. בשנת 2005 עברו בשדה 1,3326,493 נוסעים ובשנת 2008 עלה מספר הנוסעים ל-2,218,545. השדה ידע משבר נוסף בעשור השני במאה ה-21 לאחר שמספר חברות תעופה שהשתמשו בשדה הפסיקו לפעול, ביניהן אייר סלובקיה וסלובק איירליינס. בשנת 2012 עברו בשדה רק 1.4 מיליון נוסעים ורק בשנת 2014 החלה שוב עלייה במספר הנוסעים. בשנת 2018 היה שיא במספר הנוסעים בשדה, 2,292,712 נוסעים. בשנת 2019 הפסיקה חברת צ'ק איירלינס את הטיסות הסדירות מברטיסלבה לקושיצה ולפראג.
ב-2012 הושלמה בנייתו של טרמינל נוסעים חדש במקום הטרמינל הקודם שנבנה ב-1970 ונהרס ב-2011.
טיסות לישראל וממנה

ריינאייר מפעילה 2 טיסות שבועיות עונתיות בין הנמל לאילת.
הערות שוליים

↑  BRATISLAVA AIRPORT, Airport Map
↑  a.s, Petit Press (20 בדצמבר 2018). "Czech airlines will stop flights between Prague and Bratislava". spectator.sme.sk. נבדק ב-12 בנובמבר 2019. {{cite web}}:  (עזרה)
| --- | --- |
בקרת זהויות :  VIAF: 4906156565697223500005   WorldCat (עם VIAF): 4906156565697223500005
נח שפירא (כימאי ומחנך)

| --- | --- |

 לידה:  6 ביוני 1900 סמולביצ'י, בלארוס 
 פטירה:  9 באוגוסט 1964 (בגיל 64) תל אביב-יפו, ישראל 
 מדינה:  ישראל 
 מקום קבורה:  בית העלמין קריית שאול 
 השכלה:  אוניברסיטת הומבולדט של ברלין 
 מעסיק:  בית הספר הגבוה למשפט ולכלכלה 
 
נח שפירא (ט' בסיוון תר"ס, 6 ביוני 1900, סמולוביץ', פלך מינסק, רוסיה – א' באלול תשכ"ד, 9 באוגוסט 1964, תל אביב) היה כימאי ומחנך עברי בליטא ובישראל.
קורות חיים

נח שפירא נולד ב-1900 בעיירה סמולוביץ' שבפלך מינסק, שם כיהן אביו ברבנות. הוא התחנך בישיבות ליטא, בהן ישיבת סלובודקה של תנועת המוסר. ב-1924 השלים שפירא את לימודיו לתואר דוקטור בכימיה, מאוניברסיטת ברלין, ועבד זמן-מה במחיצת הכימאי הנודע אמיל אבדרהלדן באוניברסיטת האלה. מ-1926 ועד עלייתו, ב-1935, הוא כיהן כמרצה לכימיה באוניברסיטת קובנה. לימד בגימנסיה הריאלית העברית בקובנה, והיה מנהל הגימנסיון העברי במריאמפול בשנים 1928 עד 1935.
ב-1935 הוא עלה לארץ (בתקופת העלייה החמישית). בארץ הוא המשיך בעבודה החינוכית - בהוראת כימיה בבתי ספר גבוהים וניהול בתי ספר תיכוניים. בשנים 1935–1958 כיהן כמרצה בבית הספר הגבוה למשפט ולכלכלה, ומשנת 1960 הרצה באוניברסיטת בר-אילן (תחילה גם כן בכימיה, ואחר-כך בהיסטוריה של המדע). בנוסף, הוא כיהן כמנהל בית הספר "יבנה" שברח' ועידת קטוביץ 47 בתל אביב. הוא גם פרסם מאמרים בכימיה עיונית ובהיסטוריה של המדע (בפרט על חלקם של היהודים בהתפתחות המדעים וכן על הטרמינולוגיה הטכנולוגית במקורות היהודיים).
נח שפירא נפטר בתל אביב, באוגוסט 1964, בגיל 64 ונקבר בבית העלמין קריית שאול.
משפחתו

שפירא היה בנו של הרב אברהם דובער שפירא (רבה האחרון של קהילת קובנה, מגדולי הפוסקים במאה ה-20 ונכדו של הרב זלמן סנדר כהנא שפירא. מצד אימו היה נכדו של הרב ירוחם יהודה ליב פרלמן ("הגדול ממינסק"), ואחיו הצעיר של חוקר הספרות העברית והעסקן העברי והציוני פרופ' חיים נחמן שפירא. 
שפירא היה נשוי לסוניה (נפטרה ב-1990).
בנם, עמנואל שפירא (Emmanuel Shapira;‏ 1933–1998), היה רופא, גנטיקאי קליני וחוקר בגנטיקה ביוכימית, פרופסור לרפואת ילדים ופתולוגיה ומנהל מרכז הייוורד לגנטיקה באוניברסיטת טוליין (אנ') שבניו אורלינס.

בתם, עירית קוּפּפֶרברג (נולדה ב-1944), היא חוקרת שיח – עוסקת בין היתר בחקר התקשורת בין-אישית בשיח ושיח בעת מצוקה, פרופסור מן המניין במכללת לוינסקי לחינוך, ראש מרכז שח"ק לחקר שפה, חברה ותקשורת ומרצה בתוכניות התואר השני במכללה, ועורכת כתב העת השפיט "עיונים בשפה וחברה" – ומשוררת.
ראו גם

מקס מאיר
אברהם לוינהרץ
לקריאה נוספת

'ד"ר נח שפירא ז"ל', קורות ג, ז–ח (תשכ"ד), 365.
'שפירא, נח בה"ר אברהם-דובער', בתוך: דב ליפץ ונתן גורן (עורכים), יהדות ליטא, כרך ג, ספר א: אישים, תל אביב: עם הספר, תשכ"ז, עמ' 249 טור 1 (ספר יזכור לקהילת ליטא, בספריית העיר ניו יורק, תמונה 1447).
מרימפול ליטא, ד"ר נח שפירא, ועד ספר מרימפול, 1983, עמוד 40
ביבליוגרפיה של פרסומיו:
'רשימת הפרסומים של נח שפירא ז"ל (1924–1964)', קורות ג (תשכ"ה), 367–372. (127 ערכים)
הערות שוליים

↑  שמעון ז"ק, 'הגימנסיה הריאלית העברית בקובנה', בתוך: דב ליפץ, נתן גורן [ואחרים] (עורכים), יהדות ליטא, כרך ב: "היהודים בליטא מ-1918 עד 1941", תל אביב: עם הספר, תשל"ב, עמ' 135 טור 2 (ספר יזכור לקהילת ליטא, בספריית העיר ניו יורק, תמונה 849).
↑  מרימפול ליטא,ד"ר נח שפירא, ועד ספר מרימפול, 1983, עמוד 40
↑  ד"ר נח שפירא, מעריב, מודעת אבל, 10 באוגוסט 1964.
↑  נח שפירא באתר חברה קדישא ת"א–יפו.
↑  סוניה שפירא באתר חברה קדישא ת"א–יפו.
↑  Mary Kay Pelias, 'Emmanuel Shapira, M.D., Ph.D., 1933–1998,' American Journal of Medical Genetics 80,5 (28 December 1998), 441-442 (article on Wiley online library; on DeepDyve); Emmanuel Shapira SIMD Award, the Society for Inherited Metabolic Disorders (SIMD); 'Shapira, Emmanuel,' in: Betty Davies, Health sciences in Israel: Institutions and Scientists, 1971, p. 238; 'Shapira, Emmanuel,' in: Who's Who in the South and Southwest, 1998, p. 592; 'Shapira, Emmanuel,' in: Who was who in America, vol. 13, 2000, p. 252; Emmanuel Shapira, MyHeritage.
↑  פרופ' עירית קופפרברג, Irit Kupferberg, באתר מכללת לוינסקי לחינוך; עירית קופפרברג, במכון מופ"ת.
↑  עיונים בשפה וחברה: הנהלה.
↑  כך על פי: שלמה שונמי, מפתח המפתחות: ביבליוגרפיה של ביבליוגרפיות כל-ישראליות, תוספת ל"מהדורה שנייה מורחבת" תשכ"ה, ירושלים: הוצאת ספרים ע"ש י"ל מאגנס, תשל"ה 1975, עמ' 290.
ניקולאס גונזאלס

| --- | --- |

 לידה:  3 בינואר 1976 (בן 48) סן אנטוניו, ארצות הברית 
 מדינה:  ארצות הברית 
 תקופת הפעילות:  מ-1998 
 מקום לימודים:  טריניטי קולג'  Central Catholic Marianist High School  אוניברסיטת סטנפורד  אוניברסיטת אוקספורד 
 פרופיל ב-IMDb
 
ניקולאס אדוארד גונזאלס (באנגלית: Nicholas Edward Gonzalez; נולד ב-3 בינואר 1976) הוא שחקן קולנוע וטלוויזיה אמריקאי.
ביוגרפיה

גונזאלס נולד בסן אנטוניו, טקסס. הוא ממוצא מקסיקני. הוא למד בבית הספר התיכון הקתולי בסן אנטוניו שם היה רץ קרוס-קאנטרי. הוא זכה באליפות מדינת טקסס בריצות לקילומטר ושני מיילים. הוא סיים תואר ראשון באנגלית באוניברסיטת סטנפורד שבקליפורניה. הוא למד שני סמסטרים באוניברסיטת אוקספורד באנגליה. בקיץ שלאחר מכן, הוא חזר לאירופה. הוא השלים בטריניטי קולג' בדבלין את התזה שלו על הספר יוליסס של הסופר האירי ג'יימס ג'ויס. כשהיה בסטנפורד הוא ניסה את מזלו במשחק. אלמה מרטינז, שחקנית ופרופסור בסטנפורד, עודדה אותו להפוך לשחקן מקצועי.
עם סיום לימודיו בסטנפורד בשנת 1998, החליט גונזאלס להמשיך בקריירת המשחק, ובעזרת מרטינז חבר לתיאטרון בסן פרנסיסקו. יש שעודדו אותו להשתמש בשמו האמצעי אדוארד כדי להסתיר את מוצאו ולהיקרא "ניקולאס אדוארד" אך הוא סירב לעשות זאת.
קריירה

בשנת 1998, עבר גונזאלס ללוס אנג'לס, שם קיבל תפקידים קטנים בסדרות טלוויזיה כמו דארמה וגרג בהפקת ABC ו-"World One" בהפקת רשת NBC.
לאחר מכן גילם גונזאלס את בניו של פידל קסטרו בסרט הקולנוע "My Little Assassin", בכיכובם של ג'ו מנטניה וגבריאל אנואר. אבל תפקידו כאנדי, היאפי, ההומוסקסואל בסדרת הטלוויזיה "Undressed", זכה לראשונה לתשומת לב הקהל, שם הופיע במשך שישה פרקים.
גונזאלס שיחק בשני סרטים בשנת 2000. הראשון, "Scenes of the Crime", הוקרן בבכורה בפסטיבל פסטיבל הקולנוע בקאן 2001, ובכיכובם של ג'ף ברידג'ס, ג'ון אברהמס ונואה ויילי. הסרט השני היה פרויקט עצמאי בשם "Spun", בכיכובם של מינה סוברי, מיקי רורק, בריטני מרפי וג'ון לגוויזאמו. הסרט הוקרן בפסטיבל הסרטים סאנדנס בשנת 2003.
הוא שיחק בתפקיד ראשי בסדרה המקורית של שואוטיים, "Resurrection Blvd.", שהוקרנה לראשונה ב-26 ביוני 2000. הוא גילם את אלכס סנטיאגו, סטודנט לרפואה שנשר מבית הספר והפך למתאגרף מקצועי.
תוך כדי שהוא משחק בסדרה "Resurrection Blvd" הוא הופיע בכמה סדרות כמו ווקר ומופע שנות ה-70. הוא הופיע גם בסרט "הנסיכה והילד באריו" (שיצא לאור בשם "She's in Love" in Europe).
לאחר מכן שיחק בסרטים נוספים. הראשון,"Sea of Dreams", שצולם בווראקרוס, מקסיקו, במאי 2003. לאחר מכן, נסע לפיג'י לקראת הקיץ, שם צולם הסרט "אנקונדה: המצוד אחר סחלב הדמים", שהוקרן לראשונה בבתי הקולנוע ב-27 באוגוסט 2004.
גונזאלס הופיע גם בסדרת הטלוויזיה מלרוז פלייס בשנת 2009. בשנת 2011, הוא שיחק את מתאו בסדרת הטלוויזיה "Off the Map".
לאחר מכן שיחק בסדרת הטלוויזיה המכשפות מאיסט אנד. גונזאלס הופיע גם בתפקידים חוזרים בתור הבלש מרקו פוריי בסדרת הטלוויזיה שקרניות קטנות והאנטגוניסט דומיניק פלורס בסדרה המדריך לרוצח. הוא שיחק בתפקיד אורח בנרקוס כסוכן המנהל לאכיפת הסמים הממוקם בקולומביה, שחוקר את קרטל קאלי, תפקיד שדרש ממנו לדבר ספרדית אותה הוא דובר.
בשנת 2014 שיחק בסדרה ג'ין הבתולה בעונה הראשונה את הדמות של מרקו אחד מבני הזוג של סו (סוימרה אמא של ג'ין), שעזב קריירת פוטבול מצליחה כדי לגדל את ביתו אחרי שאשתו נפטרה.
בשנת 2017 לוהק גונזאלס תפקיד המנתח ד"ר ניל מלנדז בדרמה הרפואית הרופא הטוב.ההשראה לדמות אותה גילם התבססה בחלקה על אביו ואחיו הבכור, שניהם רופאים.
חיים אישיים

גונזאלס סיים במקום השני באליפות הסלבריטאים העולמית במשחק הפוקר בשנת 2009.
הוא התחתן עם קלסי קריין ב-16 באפריל 2016. לזוג יש בת אחת בשם אוור לי ויילד גונזאלס (נולדה 2017).ובן בשם ליאו קמינו גונזלס (יליד 2021).
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2001 | תמונות מזירת הפשע | מרטי |  |
| 2002 | Marco Polo Junior Versus the Red Dragon | מרקו הצעיר (קול) |  |
| 2002 | ימים מכורים | אנג'ל |  |
| 2004 | אנקונדה: המצוד אחר סחלב הדמים | ד"ר בן דאגלס |  |
| 2005 | מושחתים | השוטר רודריגס |  |
| 2006 | מאחורי קווי האויב 2: ציר הרשע | סגן רוברט ג'יימס | ישירות לווידאו |
| 2007 | Rockaway | טריין |  |
| 2009 | לחיים | השוטר גוטיירז |  |
| 2009 | Falling Awake | אדי |  |
| 2011 | S.W.A.T.: Firefight | ג'סטין קלוג | ישירות לווידאו |
| 2013 | Water & Power | פאוור |  |
| 2014 | הטיהור 2: לשרוד את הלילה | קרלוס |  |
| 2017 | Pray to Rain | ניקו ריינו |  |
| 2020 | Beneath Us | הומרו סילבה |  |
| 2021 | בורגו |  | בצילומים |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 1998 | דארמה וגרג | חואן | פרק: "Brought to you in Dharmavision" |
| 1999 | Undressed | אנדי | 6 פרקים, תפקיד חוזר |
| 1999 | My Little Assassin | אנדרה קסטרו | סרט טלוויזיה |
| 2000 | The Princess and the Barrio Boy | סול טורס | סרט טלוויזיה |
| 2000 | ווקר | חואן גוטיירו | פרק: "Golden Boy" |
| 2000–2002 | Resurrection Blvd | אלכס סנטיאגו | תפקיד ראשי, 53 פרקים |
| 2002 | מופע שנות ה-70 | תומאס | פרק: "Jackie Says Cheese" |
| 2004 | American Family | קורנאדו גונזלס הצעיר | תפקיד חוזר, 13 פרקים (עונה 2) |
| 2004–2005 | The O.C. | די. ג'יי | תפקיד חוזר, 6 פרקים (עונה 2) |
| 2004–2005 | חוק וסדר: מדור מיוחד | הבלש מייק סנדובל | 2 פרקים |
| 2005 | הלוחשת לרוחות | תיאו דה לה קוסטה | פרק: "Shadow Boxer" |
| 2006 | בטי | קרלו מדינה | פרק: "Fey's Sleigh Ride" |
| 2007 | האנטומיה של גריי | קלארק ווסט | פרק: "Love/Addiction" |
| 2008 | אחים ואחיות | מאריו | פרק: "Compromises" |
| 2008 | True Blood | ג'רי | פרק: "Mine" |
| 2009 | CSI: מיאמי | אלפונסו רייס | פרק: "Presumed Guilty" |
| 2009 | Mental | ד"ר ארתורו סוארז | תפקיד ראשי |
| 2009–2010 | Melrose Place | הבלש רודריגז | תפקיד חוזר, 8 פרקים |
| 2010 | המפענחת | מארק טורס | פרק: "Last Woman Standing" |
| 2010 | After the Fall | יוג'ין גיבס | סרט טלוויזיה |
| 2011 | מחוץ למפה | מתאו | תפקיד חוזר, 9 פרקים |
| 2011 | The Glades | רפאל דומינגה | Episode: "Family Matters" |
| 2011 | Memphis Beat | דומיניק | פרק: "Ten Little Memphians" |
| 2011 | המלאכיות של צ'ארלי | רומן סטון | פרק: "Bon Voyage, Angels" |
| 2011 | We Have Your Husband | ראול | סרט טלוויזיה |
| 2012 | גרים | ראיין | פרק: "Tarantella" |
| 2012–2013 | Underemployed | קית' פאוורס | 4 פרקים |
| 2012 | Left to Die | אלכס | סרט טלוויזיה |
| 2013–2014 | סליפי הולו | הבלש לוק מוראלס | 6 פרקים, תפקיד חוזר, עונה 1 |
| 2013 | המכשפות מאיסט אנד | אנתוני | פרק: "Pilot" |
| 2013 | Christmas Belle | האנטר לוול | סרט טלוויזיה |
| 2014 | Resurrection | קונור | פרק: "The Returned" |
| 2014 | בוג'ק הורסמן | איש קרטל, קול | פרק: "BoJack Horseman: The BoJack Horseman Story, Chapter One" |
| 2014 | משפחה מודרנית | דייגו | פרק: "Queer Eyes, Full Hearts" |
| 2014–2015 | ג'יין הבתולה | מרקו אסקיוול | 3 פרקים |
| 2015–2016 | הפלאש | דנטה/רמון | 3 פרקים |
| 2015 | בונז | אריק מוראלס | פרק: "The Senator in the Street Sweeper" |
| 2016 | Bordertown | ארנסטו גונזלס | 13 פרקים, תפקיד ראשי |
| 2016 | Bosch | הבלש איגנסיו | פרק: "Trunk Music" |
2016: 
| 2016 | NCIS | דייוויד סילבה | פרק: "Rogue" |
| 2016 | Frequency | טד | 3 פרקים |
| 2016 | אבא אמריקאי | ריקי | פרק: "Stan-Dan Deliver" |
| 2016–2017 | שקרניות קטנות | הבלש מרקו | תפקיד חוזר, עונה 7 |
| 2017 | המדריך לרוצח | דומיניק | תפקיד חוזר (עונה 3), תפקיד אורח (עונה 4) |
| 2017 | נרקוס | הסוכן לופז | 2 פרקים |
| 2017; 2019 | Being Mary Jane | אורלנדו לוגוס | תפקיד חוזר |
| 2017–2020 | הרופא הטוב | ד"ר ניל מלנדז | תפקיד ראשי עונה 1–3, תפקיד אורח - עונה 4 |
| 2019 | Undone | תומאס | 2 פרקים |
| 2021 | Playing Cupid | דייוויד מרטינז | סרט טלוויזיה |
| 2021-הווה | לה בראה | לוי דלגדו | תפקיד חוזר; 8 פרקים |
פילמוגרפיה > משחקי וידאו

| שנה | כותרת | תפקיד |
| --- | --- | --- |
| 2015 | Battlefield Hardline | ניק מנדוזה |
הערות שוליים

1 2  "The Good Doctor's Nicholas Gonzalez Shares His Prescription For Acting". Long Island Weekly. Anton Media Group. 3 באוקטובר 2019. {{cite news}}:  (עזרה)
↑  "Jakle: Gonzalez is ready to take chances". San Antonio Express-News. 28 בפברואר 2012. {{cite news}}:  (עזרה)
1 2  "Pray for Rain: Portraying California's reality". Dos Mundos. 30 ביוני 2017. {{cite news}}:  (עזרה)
↑  "The Stanford Binge-Watching Guide". Stanford University. 24 במרץ 2020. {{cite news}}:  (עזרה)
1 2  "Nicholas Gonzalez: "En 'The good doctor' nos ocupamos de la política y los problemas sociales"". El Espectador (בספרדית). 5 במאי 2020. {{cite news}}:  (עזרה)
1 2 3  "Nicholas Gonzalez- Biography". אורכב מ-המקור ב-30 ביוני 2016. נבדק ב-15 באוגוסט 2017. {{cite web}}:  (עזרה)
↑  Andreeva, Nellie (25 בספטמבר 2012). "Nicholas Gonzalez Nabs Series Regular Role On Lifetime's 'Witches Of East End' Pilot; Brooke Lyons To Do Arc On 'Psych'". Deadline Hollywood. נבדק ב-2013-02-21. {{cite web}}:  (עזרה)
1 2  "San Antonio actor Nicholas Gonzalez nabs biggest TV role yet". mysanantonio.com. 16 באוגוסט 2017. {{cite news}}:  (עזרה)
↑  "World Poker Tour Celebrity Invitational".
↑  Olya, Gabrielle (17 באפריל 2016). "The Flash's Nicholas Gonzalez Marries Kelsey Crane". People. נבדק ב-2017-08-25. {{cite news}}:  (עזרה)
↑  "San Antonio-born TV star thrilled over new baby girl". San Antonio Express-News. 3 במרץ 2017. {{cite news}}:  (עזרה)
| --- | --- |
בקרת זהויות :  BnF: cb15525322g (data)  ISNI: 0000 0001 1441 0201  LCCN: nr2003011783  SUDOC: 234078049  VIAF: 32305121   WorldCat (עם VIAF): 32305121
ני קרלסברג גליפטוטק

| --- | --- |


 מידע כללי
 סוג:  glyptotheque 
 כתובת:  Dantes Plads 7, 1556 København V 
 מיקום:  קופנהגן 
 מדינה:  דנמרק 
 מייסדים:  קארל יאקובסן 
 מבקרים בשנה:  514,608 (נכון ל־31 בדצמבר 2019)
 הקמה ובנייה
 תקופת הבנייה:  ?–1882
 תאריך פתיחה רשמי:  1888 
 אדריכל:  Vilhelm Dahlerup 
 קואורדינטות:  55°40′21″N 12°34′19″E﻿ / ﻿55.6725°N 12.571944444444°E﻿ / 55.6725; 12.571944444444
 www.glyptoteket.dk
  (למפת קופנהגן מוגדלת) ני קרלסברג גליפטוטק(למפת קופנהגן רגילה) ני קרלסברג גליפטוטק
 
ני קרלסברג גליפטוטק (בדנית: Ny Carlsberg Glyptotek; ני בדנית פירושו חדש; גליפ ביוונית בא מהשורש של פיסול, טק ביוונית פירושו מחסן) הוא מוזיאון לאמנות בקופנהגן.האוסף נבנה סביב אוספו האישי של קרל יאקובסן בנו של יאקוב כריסטיאן יאקובסן.
המוזיאון הוא בעיקר מוזיאון לפיסול כפי שנרמז בשמו, והוא מכיל פסלים עתיקים מאזור סובב הים התיכון כולל מצרים, רומא ויוון, ואוסף גדול של פסלים מודרניים, של אוגוסט רודן, בין השאר. כמו כן המוזיאון כולל אוסף גדול של פסלים מאת הרמן ארנסט פרוינד.
המוזיאון ניכר גם באוסף הציורים שלו של ציירים אימפרסיוניסטים, פוסט-אימפרסיוניסטים וציורים מתור הזהב של דנמרק.
האוסף הצרפתי כולל יצירות של ז'אק-לואי דויד, קלוד מונה, קאמי פיסארו, פייר-אוגוסט רנואר, אדגר דגה, פול סזאן. המוזיאון מכיל יצירות של פוסט-אימפרסיוניסטים ביניהם וינסנט ואן גוך, אנרי דה טולוז-לוטרק, ופייר בונאר. המוזיאון מכיל פסלי ברונזה של אדגר דגה כולל סדרה של רקדניות ומספר עבודות של סטפן אבל סינדינג.
פסלים

אם המים מאת קאי נילסן
פסל ראש של פידיאס
פסל ראש של אלכסנדר הגדול
פסל ראש של סופוקלס
איש צעיר בפסל יווני עתיק.
שועי העיר קאלה מאת אוגוסט רודן
רקדנית קטנה בת ארבע עשרה מאת אדגר דגה
ילד צוחק עם עלי גפן בשערו מאת ז'אן-בטיסט קארפו
לילה מאת סטפן אבל סינדינג.
ציורים

אישה מטהיטי עם פרח מאת פול גוגן
רקדניות מאת אדגר דגה
הרוחצות מאת פול סזאן
צלליות בים מאת קלוד מונה
הוצאה להורג של מקסימיליאן מאת אדואר מאנה
ציור של קאמי פיסארו ליד פון נף
עלמות צעירות מאת פייר-אוגוסט רנואר
ציור נוף מאת וינסנט ואן גוך
ציור של אלפרד סיסלי
ציור דיוקן מאת אנרי דה טולוז-לוטרק
ציור של ג'ואן כריסטיאן דאהל
נטשה פולי

| --- | --- |
נטשה פולי, 2009
נטשה פולי, 2009
 לידה:  12 ביולי 1985 (בת 39) פרם, הרפובליקה הסובייטית הפדרטיבית הסוציאליסטית הרוסית, ברית המועצות 
 שם לידה:  Наталья Сергеевна Полевщикова 
 מדינה:  רוסיה 
 תקופת הפעילות:  מ-2000 
 בן או בת זוג:  פטר בקר (2011–?) 
 
נטשה פולי (רוסית: Наташа Поли; נולדה ב-12 ביולי 1985) היא דוגמנית רוסיה.
ביוגרפיה

נטליה סרגייבנה פוליבציקובה (ברוסית: Наталья Сергеевна Полевщикова) נולדה בפרם, רוסיה והחלה לדגמן באזור מגוריה בשנת 2000. היא הופיעה לראשונה על המסלול בתצוגה של עמנואל אונגרו ב-2004. זו הייתה שנת הפריצה שלה, היא צעדה ב-54 תצוגות אופנה בין השאר במילאנו, פריז וניו יורק,

ותמונתה עיטרה את שערו של ווג הפריזאי פעמיים ברציפות.
מאז 2004 הופיעה פולי בפרסומות רבות, בכללן לגוצ'י, לאנוון, לואי ויטון, רוברטו קוואלי, H&M ‏, סוניה ריקיאל, ניין וסט ודולצ'ה וגבאנה וצעדה בתצוגות אופנה של מותגים כמו בלנסיאגה, אלכסנדר מקווין, שאנל, גוצ'י, ורסצ'ה וויקטוריה'ס סיקרט. פולי צעדה בתצוגת האופנה השנתית של ויקטוריה'ס סיקרט פעמיים, ב-2005 וב-2006.
פולי הופיעה במאמרי מערכת בווג הרוסי, הצרפתי, האיטלקי, הסיני, היפני והאמריקני. מגזין אמנות האופנה First Face הקדיש את גיליון סתיו 2009 לפולי וצילמו אותה Sølve Sundsbø, טרי ריצ'רדסון ו-Craig McDean. כתב העת גם הביא עבודות של ג'ף קונס, סדריק ריוורן, ריצ'רד פיליפס, Billy Sullivan, מרקו ברמבילה ושנטל ג'וף (Chantal Joffe).
היא חתומה בסוכנות הדוגמנות Women Management בניו יורק, פריז ומילאנו, בסוכנות הדוגמנות; Select Model Management בלונדון, בסוכנות Mega Model Agency בהמבורג ובסוכנות Traffic Models בברצלונה.
ווג פריז הכריז עליה כעל אחת מ-30 הדוגמניות של שנות האלפיים.
הערות שוליים

↑  מידע כללי על נטשה פולי, באתר ניו יורק מגזין
↑  פרטים על פולי, באתר ניו יורק מגזין
↑  שלושים הדוגמניות של שנות האלפיים
| --- | --- |
בקרת זהויות :  GND: 1168398096  VIAF: 944153895172002410005   WorldCat (עם VIAF): 944153895172002410005
נטשה קורוליובה

| --- | --- |

קורוליובה, 2009
 לידה:  31 במאי 1973 (בת 51) קייב, אוקראינה הסובייטית, ברית המועצות
 שם לידה:  Наталия Владимировна Порывай
 שם במה:  Наташа Королёва 
 מוקד פעילות:  ברית המועצות, רוסיה, אוקראינה 
 תקופת הפעילות:  מ-1985
 עיסוק:  זמרת
 סוגה:  פופ
 שפה מועדפת:  רוסית 
 שיתופי פעולה בולטים:  איגור ניקולייב
 בן או בת זוג:  סרגיי גלושקו (2003–?) 
 צאצאים:  ארכיפ גלושקו 
 פרסים והוקרה:  אמן כבוד של הפדרציה הרוסית (2004)  אובציה (1994)  פרס גרמופון הזהב (1997, 2000)  מדליה עבור אמונה וטוב 
 http://koroleva.ru
 פרופיל ב-IMDb
 
נטשה קורוליובה (שם אמיתי ברוסית: Наталия Владимировна Порывай; נולדה ב-31 במאי 1973) היא זמרת אסטרדה, שחקנית ודוגמנית סובייטית, אוקראינית ורוסית.
ביוגרפיה

נטשה נולדה בקייב ב-31 במאי 1973. אהבת השירה של נטשה באה לידי ביטוי בשנים הראשונות לחייה. כבר בגיל שלוש היא הופיעה על הבמה. אחר כך היא ביצעה והקליטה כמה שירים.
את השכלתה קיבלה קורוליובה בבית הספר אסטרדה וקרקס, שם למדה שירה משנת 1988 עד 1991. אחרי זה החלו סיבובי הופעות ראשונים. לאחר שנטשה התיישבה במוסקבה, היא החלה לקחת חלק בתחרויות ותוכניות טלוויזיה שונות. השיר "צבעונים צהובים" (Желтые тюльпаны) הביא לקורוליובה הצלחה והכרה עצומה. במהלך האיחוד עם איגור ניקולייב הוקלט האלבום "דולפין ובת הים" (Дельфин и русалка), עמו הייתה בסיבובי הופעות ברוסיה. בשנים 1990 עד 1997 הופיעו בטלוויזיה 13 וידאו קליפים של קורוליובה.
הערות שוליים

↑  Natasha Koroleva: Ukrainian Star Conquers Russian Stage | The Russia Journal, web.archive.org, ‏2012-03-08
| --- | --- |
בקרת זהויות :  ISNI: 0000 0000 7325 0175  LCCN: no2009185404  MusicBrainz: bfb00581-3cf1-4c17-9bb4-2173940d1084  VIAF: 103055948   WorldCat (עם VIAF): 103055948 
ערך זה הוא קצרמרבנושא מוזיקאים ובנושא רוסיה. אתם מוזמנים לתרום לוויקיפדיה ו.
מרחב קשיר מקומית

במרחב הטופולוגי בתמונה,  V היא סביבה של  p המכילה סביבה קשירה (דיסק ירוק כהה) המכילה את  p.
מרחב קשיר מקומית בטופולוגיה, ובתחומים מתמטיים נוספים, הוא מרחב טופולוגי שבו כל סביבה של נקודה מכילה סביבה פתוחה וקשירה. תכונת הקשירות המקומית קרובה באופייה לתכונת הקשירות, אבל השתיים אינן גוררות זו את זו.
רקע

קשירות וקומפקטיות הן שתי תכונות בסיסיות בטופולוגיה. חשיבותן של תכונות אלה הוכרה בתחילה עבור תת-קבוצות של המרחב האוקלידי, אלא שעד מהרה הוברר שהתכונות אינן תלויות במטריקה המוגדרת על המרחב, אלא במאפיינים הטופולוגיים שלו.
משפט היינה-בורל, ומשפטים חזקים נוספים, מאפשרים לתאר את הקבוצות הקומפקטיות במרחב האוקלידי. אפילו במקרה זה, המבנה של קבוצות קשירות מורכב יותר. לדוגמה, כל מרחב האוסדורף קומפקטי הוא קומפקטי מקומית, ועם זאת, מרחב קשיר אינו חייב להיות קשיר מקומית, אפילו אם מדובר על תת-מרחב של המרחב האוקלידי (ראו מרחב המסרק באיור משמאל).
הגדרות ותכונות בסיסיות

מרחב טופולוגי  X הוא קשיר מקומית בנקודה  x, אם לכל קבוצה פתוחה  V המכילה את  x, קיימת תת-קבוצה קשירה ופתוחה  U עבורה  x\in U\subset V. מרחב שהוא קשיר מקומית בכל נקודה הוא מרחב קשיר מקומית.
אם לכל קבוצה פתוחה  V המכילה את  x קיימת קבוצה פתוחה וקשירה  N\subset V כך ש- x נמצא בפנים של  N, אומרים ש- X קשיר מקומית באופן חלש ב- x.. המרחב קשיר מקומית בנקודה  x אם יש לו בסיס מקומי של קבוצות פתוחות וקשירות, וקשיר מקומית באופן חלש, אם יש לו שם בסיס מקומי של סביבות קשירות (כל קבוצה פתוחה הכוללת את הנקודה היא סביבה שלה, אבל ההפך אינו נכון). מכאן שאם המרחב קשיר מקומית בנקודה, הוא גם קשיר שם מקומית באופן חלש. ההפך אינו נכון, ועם זאת, מרחב שהוא קשיר מקומית באופן חלש בכל נקודה שלו, הוא בהכרח קשיר מקומית בכל נקודה.
כל מרחב קשיר מסילתית הוא קשיר, ולכן מרחב קשיר מסילתית מקומית הוא גם קשיר מקומית.
דוגמאות

לכל מספר טבעי  n, המרחב האוקלידי  \mathbb {R} ^{n} קשיר וקשיר מקומית.
המרחב  [0,1]\cup [2,3] קשיר מקומית, איך אינו קשיר.
המרחב  \{(x,\sin {\frac {1}{x}})|x\in (0,\infty )\}\cup \{0\}\times [0,1] (הידוע כ"עקומת הסינוס של הטופולוגים") קשיר, אך אינו קשיר מקומית ואינו קשיר מסילתית.
מרחב המספרים הרציונליים  \mathbb {Q} , עם הטופולוגיה המושרית מן הישר הממשי, אינו קשיר ואינו קשיר מקומית.
מרחב המסרק (ראו תמונה למעלה) קשיר וקשיר מסילתית אך אינו קשיר מקומית.
תהי  X קבוצה אינסופית בת מנייה. תחת הטופולוגיה הקו-סופית מתקיים כי  X קשירה מקומית אך לא קשירה מסילתית מקומית.